
Radviliškio rajono savivaldybės taryba nusprendžia:
Pakeisti Radviliškio rajono savivaldybės tarybos 2024 m. spalio 10 d. sprendimo Nr. T-484 „Dėl pritarimo projekto „Geriamojo vandens tiekimo ir nuotekų tvarkymo paslaugų prieinamumo didinimas Radviliškio rajono savivaldybėje“ įgyvendinimui ir lėšų skyrimo“ 3.1 papunktį ir jį išdėstyti taip:
„. ne mažiau 50 procentų visų tinkamų finansuoti;“.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS TARYBOS 2024 M. SPALIO 10 D. SPRENDIMO NR. T-484 „DĖL PRITARIMO PROJEKTO „GERIAMOJO VANDENS TIEKIMO IR NUOTEKŲ TVARKYMO PASLAUGŲ PRIEINAMUMO DIDINIMAS RADVILIŠKIO RAJONO SAVIVALDYBĖJE“ ĮGYVENDINIMUI IR LĖŠŲ SKYRIMO“ PAKEITIMO“ 
AIŠKINAMASIS RAŠTAS

2025-02-05
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Viešoji įstaiga Centrinė projekto valdymo agentūra (toliau – CPVA) atlieka projekto įgyvendinimo plano Nr.26-204-P-0001 „Vandens tiekimo ir nuotekų tvarkymo paslaugų infrastruktūros plėtra Radviliškio rajono savivaldybėje“ vertinimą. Vertinimo metu CPVA nustatė, kad Radviliškio rajono savivaldybės tarybos 2024 m. spalio 10 d. sprendime Nr. T-484 „Dėl pritarimo projekto „Vandens tiekimo ir nuotekų tvarkymo paslaugų infrastruktūros plėtra Radviliškio rajono savivaldybėje“ įgyvendinimui ir lėšų skyrimo“ nėra užtikrinamas nuosavo įnašo finansavimo reikalavimas. CPVA 2025 m. vasario 5 d. raštu „Dėl projekto įgyvendinimo plano Nr. 26-204-p-0001 „vandens tiekimo ir nuotekų tvarkymo paslaugų infrastruktūros plėtra Radviliškio savivaldybėje”  vertinimo metu nustatytos sąlygos“ nurodė pateikti papildytą Radviliškio savivaldybės tarybos sprendimą.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius ir rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Šiuo metu galioja 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairėmis, patvirtintomis Lietuvos Respublikos aplinkos ministro 2023 m. liepos 21 d. įsakymu Nr. D1-243 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairių patvirtinimo“ (toliau – Gairės). 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimo projektą, nebus pripažįstami negaliojančiais jokie teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Rengiant tarybos sprendimo projektą nebuvo pilnai atlikti projekto skaičiavimai. Atlikus PĮP vertinimą pagal bendruosius atitikties kriterijus ir Gairėse numatytus ribojimus, nustatyta, kad PĮP bendra tinkamų finansuoti išlaidų suma 4 906 719,93 Eur, iš kurių 1 393 092,51 Eur (28,39 proc.) – ES lėšos, 3 513 627,42 Eur (71,61 proc.) – Radviliškio rajono savivaldybės administracijos lėšos. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Korupcijos pasireiškimo tikimybė nenustatyta.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Nėra.



Investicijų ir turto valdymo skyriaus
vyriausioji specialistė                                                                                        Genovaitė Rutkauskienė
